**E-Tourneo Courier, fabricat în uzina Ford Otosan din Craiova, disponibil pentru comandă în România începând cu luna noiembrie**

* Noul E-Tourneo Courier, complet electric și construit în fabrica Ford Otosan de la Craiova, completează cu prezența sa îndrăzneață gama de vehicule electrice Ford. Comenzile pentru clienții din România se vor deschide în luna noiembrie
* Cel mai nou autovehicul electric de la Ford propune un design inspirat din cel al SUV-urilor şi un interior spațios cu cinci locuri. Sistemul de propulsie permite mult rafinament la rulare și o autonomie de până la 288 km
* E-Tourneo Courier beneficiază de conectivitate completă, o experiență digitală avansată și actualizări OTA (over-the-air)
* Producţia este programată să înceapă la sfârşitul anului 2024 în fabrica Ford Otosan de la Craiova, iar primele livrări pentru clienți vor debuta în primăvara lui 2025

**DUNTON, Marea Britanie, 15 octombrie 2024** – Noul Ford E-Tourneo Courier, complet electric, este conceput pentru a ajuta clienţii care caută un vehicul multifuncțional, cu un desing îndrăzneț și propune un interior generos dimensionat și versatil, dar și tehnologii inteligente și conectate.

Versiunea electrică a noului vehicul polivalent E-Tourneo Courier oferă o autonomie de până la 288 km 1, include capacitatea de a încărca rapid, dar și soluții optime pentru a ușura procesul de încărcare de acasă.

Designul vehiculului este inspirat din cel al SUV-urilor, cu accente robuste pentru elementele de la exterior. Interiorul a fost gândit pentru a facilita accesul și oferă un nivel de spațiu generos. E‑Tourneo Courier dispune de un portbagajul faţă 2 de 44 de litrişi o echipare standard mai generoasă, inclusiv ecrane digitale mai mari și funcţii complete de asistenţă pentru şofer.

„Ford E-Tourneo Courier este un vehicul electric pentru oamenii dinamici, cu un stil de viață modern și plin de activități. Indiferent dacă este vorba despre călătoriile alături de prieteni și familie, de transportul materialele pentru reparații în casă, de cel al plantelor pentru gradină sau de escapada la plajă alături de câinele tău, E‑Tourneo Courier este pregătit să ofere beneficiile unui vehicul electric pentru o gamă complet nouă de clienți.”, a declarat Rico Hughes, brand manager Tourneo, Ford, Europa.

Comenzile pentru clienți se vor deschide în luna noiembrie, iar primele livrări de vehicule sunt aşteptate în primul trimestru al anului 2025.

**Vehicul electric polivalent**

E-Tourneo Courier dispune de o baterie cu o capacitate de 43 kWh (utilizabil), ceea ce corespunde unei autonomii de **până la 288 km** 1. Motorul electric dezvoltă **100 kW (136 CP)** şi **290 Nm** 3, valori optime pentru un răspuns rapid la accelerațiile din oraș, dar și pentru o deplasare rafinată și confortabilă la viteze mai mari, chiar dacă mașina este complet încărcată. Sarcina maximă de tractare este de 750 kg, 4 ceea ce permite clienților să tracteze o remorcă mică.

Modul L al selectorului pentru transmisie furnizează o frânare regenerativă mai pronunțată la eliberarea pedalei de acceleraţie pentru a recupera energie şi pentru a crește autonomia. De asemenea, şoferii pot alege **modul de conducere cu o singură pedală** 5. Modurile de rulare disponibile sunt: Normal, Eco, Sport sau Slippery, acestea modificând răspunsul pedalei de accelerație şi direcţia pentru a se potrivi mai bine în scenarii diferite de condus.

Pe parcursul călătoriilor mai lungi, proprietarii de E-Tourneo Courier pot găsi şi plăti cu uşurinţă la stațiile publice de încărcare folosind harțile sistemului de navigație și rețeaua BlueOval Charge, care, cu **peste 800.000 de puncte de încărcare,** este una dintre cele mai mari de acest tip din Europa 6. Un încărcător rapid DC de 100 kW poate crește autonomia cu 100 km în aproximativ **10 minute**, iar o încărcare rapidă tipică de 10-80% durează aproximativ **23 de minute**. 7

E-Tourneo Courier poate reîncărca cu ajutorul unui **încărcător AC de 11 kW în mai puţin de 5,5 ore** 7. Proprietarii pot, de asemenea, să precondiţioneze acumulatorul şi cabina pentru o autonomie optimă, folosind ecranul tactil de 12 inchi al sistemului multimedia sau aplicaţia FordPass 8. **Intervalul de service de doi ani/fără limită de km** reduce costurile şi vizitele la reprezentanţă.

**Design atrăgător și tehnologie avansată**

E-Tourneo Courier îmbină elegant elemente de design tipice pentru SUV-uri cu cele ale vehiculelor electrice, la care adaugă caracterul practic de care avem nevoie în viața de zi cu zi. Grila cromată închisă este prima care scoate în evidență caracterul specific al unui vehicul electric și este completată de bara luminoasă dintre faruri și jantele aerodinamice. În același timp, linia înaltă a capotei și consolele scurte asigură o prezență plină de forță şi maximizează manevrabilitatea, vizibilitatea şi spaţiul interior.

În materie de tehnologie, E-Tourneo Courier este echipat cu un **instrumentar de bord digital de 12 inchi** și un ecran tactil **de 12 inchi pentru sistemul multimedia** SYNC 4 9. Acesta dispune de conectivitate fără fir pentru Apple CarPlay și Android Auto 10 și împarte ecranul în mai multe zone, precum cele pentru controlul media, navigație şi alte funcții. Un modem încorporat 11 asigură conectivitatea în timpul deplasărilor şi **actualizările over-the-air**, la fel ca cele de pe un telefon, care îmbunătăţesc periodic funcţionalitatea. În plus, opțional, este disponibilă o priză de 230 V (400 W), amplasată în partea inferioară a bordului. Aceasta este ideală pentru laptop-uri sau aparate mici.

Ford oferă pentru modelul E-Tourneo Courier trei versiuni de echipare– Trend, Titanium şi Active – fiecare având propria personalitate. Toate modelele sunt echipate cu control electronic al temperaturii pentru interior, iar versiunile Titanium şi Active includ în echiparea de serie un încărcător wireless pentru telefonul mobil 12.

E-Tourneo Courier este dotat cu o **suită cuprinzătoare de sisteme de asistenţă pentru şofer** 13, care include Lane-Keeping System, Pre-Collision Assist cu detectarea pietonilor și bicicliștilor, Intelligent Speed Assist, Traffic Sign Recognition, Driver Alert, Wrong Way Alert, Auto High Beam, dar şi senzori față și spate pentru parcare şi o cameră retrovizoare. Pentru E-Tourneo Courier Active, dotarea standard include, de asemenea, Adaptive Cruise Control cu menținerea pe mijlocul benzii și Stop&Go 14,Post-Collision Braking, Reverse Brake Assist, Evasive Steering Assist, Intersection Assist, Blind Spot Information System și sistem de navigație conectat 15. Acestea sunt disponibile opțional pentru celelalte echipări.

**Spaţiu generos și caracteristici practice de top**

La fel ca modelul echivalent pe benzină, E-Tourneo Courier a fost proiectat pentru a transporta cinci pasageri și bagajele lor în condiții de confort ridicat. Pe lângă faptul că asigură o prezență puternică cu designul exterior, consolele scurte şi liniile drepte creează un **interior generos dimensionat și spații foarte spațioase pentru bagaje**. Linia înaltă a pavilionului şi geamurile mari măresc senzația de spațiu şi permit accesul pentru mai multă lumina naturală la interior.

Pasagerii beneficiază de **un nivel de spaţiu îmbunătăţit pentru umeri şi cap** în comparaţie cu generaţia anterioară a modelului Tourneo Courier. Modelul electric introduce, de asemenea, o nouă consolă centrală flexibilă, care poate fi configurată pentru a transporta obiecte mai mari, cum ar fi laptop-urile sau dosarele A4 și poate fi împărţită în suporturi pentru pahare şi zone separate pentru chei sau alte gustări. Printre zonele suplimentare pentru depozitare se numără un compartiment **pliabil ascuns** în portbagaj şi un spațiu de bagaje sub capota față, cu un volum de **44 de litri** – ideal pentru depozitarea cablului de încărcare sau pentru transportul obiectelor ude şi murdare după momentele petrecute în aer liber.

E-Tourneo Courier permite transportul obiectelor cu o lungime de peste un metru şi oferă un **spaţiu de bagaje de 1.188 litri**, 2 care creşte la **2.162 litri** 2 şi o lungime maximă de 1.429 mm cu scaunele din spate rabatate. Bancheta din spate cu trei locuri este împărţită 60-40, se pliază în faţă pentru a crea spaţiu suplimentar şi are suporturi ISOFIX pe cele două locuri exterioare.

O **podea joasă** a portbagajului facilitează încărcarea bagajelor grele, iar câinii mai mici pot sări mai ușor într-un E-Tourneo Courier decât ar face-o într-un SUV tradiţional. **Uşile laterale glisante** sunt utile în parcările înguste, îmbunătăţesc accesul atunci când sunt aşezaţi copiii mici şi reduc probabilitatea de deteriorare prin deschiderea unei uşi în obstacole sau în vehiculele parcate.

**Prețuri în România pentru E-Tourneo Courier și E-Transit Courier**

**E-Tourneo Courier** Trend (versiune de pasageri), cu motor electric de 100 kW (136 CP), are un preț special de lansare în România cu pornire de la 21.750 euro fără TVA, preț orientativ rezultat în urma aplicării discounturilor comerciale oferite de Ford și dealeri și reducerilor PSIPAN, în măsura disponibilității bugetului și eligibilității clientului final.

**E-Transit Courier** Trend(versiune de marfă), cu motor electric de 100 kW (136 CP), are un preț special de lansare în România cu pornire de la 24.800 euro fără TVA, preț orientativ rezultat în urma aplicării discounturilor comerciale oferite de Ford și dealeri și reducerilor PSIPAN, în măsura disponibilității bugetului și eligibilității clientului final.

Comenzile pentru clienții din România se vor deschide în luna noiembrie, însă toate informațiile despre prețuri și configurații sunt disponibile deja în rețeaua de distribuitori autorizați Ford. Producţia este programată să înceapă la sfârşitul anului 2024 în fabrica Ford Otosan de la Craiova, cu primele livrări în primăvara lui 2025.

# # #

1 Autonomie de până la 288 km pe baza încărcării complete a E-Tourneo Courier. Autonomia estimată utilizând procedura armonizată de testare a vehiculelor uşoare la nivel mondial (WLTP). Cifrele prezentate au scop de comparare şi trebuie comparate doar cu alte vehicule testate pe baza aceloraşi proceduri tehnice. Autonomia reală poate varia în funcţie de diverşi factori (de ex. condiţii meteo, stil de condus, profilul traseului, starea vehiculului, vechimea şi starea acumulatorului litiu-ion). Consumurile declarate de combustibil/energie WLTP, emisiile de CO2 şi intervalul electric sunt determinate conform cerinţelor şi specificaţiilor tehnice din Regulamentele Europene (CE) 715/2007 şi (UE) 2017/1151, după cum au fost modificate ultima dată. Procedurile de testare standard aplicate permit comparaţia între diferite tipuri de vehicule şi diferiţi producători.

2 Încărcare şi capacitate de încărcare limitate de greutate şi distribuţia greutăţii.

3 Puterea şi cuplul sunt atribute independente şi este posibil să nu fie obţinute simultan.

4 Valoare maximă de tractare variază în funcție de configuraţia vehiculului, accesorii şi numărul de pasageri.

5 One-Pedal Drive este un sistem de asistență suplimentar pentru conducere. Nu înlocuiește atenția și judecata șoferului sau nevoia de a aplica frânele. Consultați Manualul de utilizare pentru detalii și limitări.

6 Numărul de puncte de încărcare din 36 de țări europene.

7 Cifrele estimate furnizate se bazează pe E-Tourneo Courier. Timpii reali de încărcare şi vitezele de încărcare vor varia în funcţie de tipul de staţie de încărcare la domiciliu sau public utilizat, precum şi în funcţie de alţi factori (inclusiv vremea, temperatura ambiantă, comportamentul de conducere, profilul de condus, starea vehiculului, vechimea şi starea acumulatorului litiu-ion şi temperatură).

8 Aplicaţia FordPass, compatibilă cu anumite platforme de smartphone, este disponibilă prin descărcare. Se pot aplica tarife pentru mesaje şi date.

9 Nu conduceţi în timp ce sunteți distras sau utilizaţi dispozitive portabile. Utilizaţi sisteme acţionate vocal atunci când este posibil. Unele caracteristici pot fi blocate atunci când vehiculul este în viteză. Nu toate caracteristicile sunt compatibile cu toate telefoanele.

10 Necesită un telefon cu serviciu de date activ şi software compatibil. SYNC 4 nu supune controlului produsele terţe în timpul utilizării. Părţile terţe sunt singurele responsabile pentru funcţionalitatea lor. Android Auto este o marcă comercială a Google LLC. Apple CarPlay este o marcă comercială a Apple Inc., înregistrată în SUA şi alte ţări.

11 Serviciile şi caracteristicile conectate depind de disponibilitatea reţelei şi de planul de compatibilitate. Tehnologia/reţelele celulare/capacităţile vehiculului în dezvoltare pot limita funcţionalitatea şi pot împiedica funcţionarea funcţiilor conectate. Serviciul conectat exclude hotspotul Wi-Fi.

12 Încărcarea wireless Qi poate să nu fie compatibilă cu toate telefoanele mobile.

13 Sistemele de asistare a şoferului sunt suplimentare şi nu înlocuiesc atenţia, judecata şi nevoia şoferului de a controla vehiculul. Acestea nu înlocuiesc condusul în siguranţă. Consultaţi Manualul de utilizare pentru detalii şi limitări.

14 Dacă oprirea este mai lungă de trei secunde, şoferul trebuie să intervină şi să apese butonul „RES” sau pedala de acceleraţie pentru a relua funcţionarea sistemului.

15 Serviciile necesită SYNC 4 sau mai nou, activarea prin aplicaţia FordPass (se supun condiţiilor FordPass), activarea modemului şi un plan de servicii pentru Navigaţie conectată. Vehiculele echipate vin cu o perioadă de probă de navigaţie conectată de 12 luni de la data de începere a garanţiei vehiculelor noi, după care este necesar un abonament plătit. Serviciile şi caracteristicile conectate depind de disponibilitatea reţelelor compatibile. Tehnologia/reţelele celulare/capacităţile vehiculului în dezvoltare pot limita funcţionalitatea şi pot împiedica funcţionarea funcţiilor conectate.

***Ford*** *este o marcă americană globală prezentă în Europa de mai bine de 100 de ani, care este dedicată libertății de mișcare care merge mână în mână cu îngrijirea planetei și a celorlalți. Planul Ford+ al companiei, cu unitățile de afaceri Model e, Ford Pro și Ford Blue, accelerează transformarea europeană către un viitor complet electric, cu o amprentă neutră de carbon până în 2035. Compania progresează cu noi vehicule electrice îndrăznețe, fiecare proiectate pentru clienții europeni. Vânzând și întreținând vehicule Ford pe 50 de piețe europene individuale, operațiunile includ, de asemenea, Ford Motor Credit Company, Ford Customer Service Division și 14 unități de producție (opt unități deținute în totalitate și șase unități mixte) cu patru centre cu sediul în Köln, Germania; Valencia, Spania și la joint venture-ul nostru din Craiova, România și Kocaeli, Turcia. Ford are aproximativ 34.000 de angajați la unitățile sale deținute în totalitate și la întreprinderile mixte consolidate și aproximativ 57.000 de oameni, dacă includem companiile neconsolidate din Europa. Mai multe informații despre companie, produsele sale și Ford Credit sunt disponibile la corporate.ford.com.*